
הכנסת העשרים
מושב שלישי
<פרוטוקול מס' 546>
מישיבת ועדת העבודה, הרווחה והבריאות
יום שני, ב' בתמוז התשע"ז (26 ביוני 2017), שעה 10:00
<סדר היום:>
<הצעת חוק המהנדסים והאדריכלים (תיקון - שינוי הרכב מועצת ההנדסה והאדריכלות), התשע"ז-2017 (פ/2523/20) של חברי הכנסת יואל חסון, שולי מועלם רפאלי ויצחק וקנין>
נכחו:

<חברי הוועדה:> 
מאיר כהן – מ"מ היו"ר
<מוזמנים:> 
	שרון שריקי
	–
	מנהלת היחידה למהנדסים ואדריכלים, משרד העבודה, הרווחה והשירותים החברתיים

	עו"ד נטע ברנר נאור
	–
	הלשכה המשפטית, משרד העבודה, הרווחה והשירותים החברתיים

	עו"ד איה דביר
	–
	ייעוץ וחקיקה, משרד המשפטים

	ליאור בראון
	–
	מנכ"ל, ארגון המהנדסים והאדריכלים

	עו"ד אברהם פורז
	–
	בא כוח ארגון המהנדסים והאדריכלים

	אהוד נוף
	–
	יו"ר לשכת המהנדסים, לשכת המהנדסים והאדריכלים

	יובל בריק
	–
	מנכ"ל, התאחדות קבלני מיזוג אוויר וחימום בישראל

	משה אור חי שמואלי
	–
	יו"ר ועדת סמ"א, התאחדות קבלני מיזוג אוויר וחימום בישראל

	רונן ארגמן
	–
	התאחדות קבלני מיזוג אוויר וחימום בישראל

	צביקה ברגל
	–
	התאחדות קבלני מיזוג אוויר וחימום בישראל

	עו"ד עינת פישר
	–
	מנהלת רגולציה וקשרי ממשל, איגוד המהנדסים לבנייה ולתשתיות

	ויקטור אבקסיס
	–
	יו״ר, פורום אדריכלים צעירים

	עידית שבתאי סידיס
	–
	שדלן/ית


<ייעוץ משפטי: >
נירה לאמעי רכלבסקי
<מנהלת הוועדה:>
אתי שבתאי
<רישום פרלמנטרי:>
יעקב סימן טוב
<הצעת חוק המהנדסים והאדריכלים (תיקון - שינוי הרכב מועצת ההנדסה והאדריכלות), התשע"ז-2017 (פ/2523/20)>
<היו"ר מאיר כהן:>
שלום לכולם, בוקר טוב. אנחנו פותחים את ישיבת הוועדה שתדון בהכנה לקריאה הראשונה של הצעת חוק המהנדסים והאדריכלים (תיקון – שינוי הרכב מועצת ההנדסה והאדריכלות), התשע"ז-2017.

יש לנו כאן רשימת מוזמנים. גברתי היועצת המשפטית, בבקשה, סקירה.

<נירה לאמעי רכלבסקי:>
אולי אני אתן איזושהי סקירה על איפה אנחנו נמצאים. זאת בעצם הישיבה השלישית. אני מודה שאנחנו חשבנו שהכול יסתיים בישיבה אחת, אבל אני חושבת שסימן השאלה הגדול שעומד כרגע בחדר זה מהי בעצם עמדתו של השר, שלה אנחנו עדיין מחכים ואני מניחה שתיכף נשמע אותה. ממה שאני מבינה, הבקשה של המציעים בהצעת החוק היא בעצם להכניס בתוך תשעת הנציגים המקצועיים נקרא לזה, נציג אחד ייעודי לארגוני המהנדסים והאדריכלים העצמאיים. שהשר יוכל, על פי שיקול דעתו, לבחור, ונתנו לו כאן איזשהו שיקול דעת של ארגון שמייצג את המספר הגדול יותר.

אני מבינה שעמדת השר היא שמה שחשוב לו זה שהאיזון בין נציגי הממשלה, שהם היום במועצה 13, לבין הנציגים החוץ ממשלתיים יישמר, וזה היה המסר ממנו, ממה שאני הבנתי טלפונית הבוקר – לא מעורכת הדין נטע ברנר נאור, מדבי.

ושוב, עלו כאן הצעות שונות: חלקן קשורות, חלקן בעצם מוסיפות על הצעת החוק של ייצוג של צעירים. הייתה כאן הצעה שהדרך שבה ייבחר נציג נוסף יהיה בהוצאת קול קורא שתוציא המועצה עם העניינים שעל סדר היום.

<היו"ר מאיר כהן:>
אנחנו לא רוצים להתערב בשיקולי השר, אבל אני מציע שלא יחרגו ויישארו בתחום התשעה. כי ככל שזה יגדיל ותוספות. אני מכיר את המועצות האלה, שעד שאתה מכנס אותן. אז בואו נישאר, אנחנו נצביע, נעביר את זה לשר, ואחרי זה השר, לקראת שנייה ושלישית.

בבקשה, גברתי.

<נטע ברנר נאור:>
עורכת הדין נטע ברנר נאור, הלשכה המשפטית, משרד העבודה, הרווחה והשירותים החברתיים.

כמו שהיועצת המשפטית נירה לאמעי רכלבסקי אמרה, הדבר הראשון והבסיסי הוא שבאמת האיזון יישמר בין נציגי הממשלה לנציגים המקצועיים.

<היו"ר מאיר כהן:>
את יכולה להגיד לנו, בבקשה: היום, התשעה מורכבים ממה?

<נטע ברנר נאור:>
אז בואו נתחיל צעד אחורה: חוק המהנדסים והאדריכלים קובע בסעיף 3 שתוקם מועצת ההנדסה והאדריכלות. המועצה מורכבת מהשר או מי שמתמנה על ידו. מן הסתם, זה לא השר; נציגי אקדמיה, שזה שני נציגי טכניון, נציג אחד של אוניברסיטת - - -    
<נירה לאמעי רכלבסקי:>
ארבעה. אחד כפול ארבעה.

<היו"ר מאיר כהן:>
זה חשוב לי: שני נציגי טכניון - - -

<נטע ברנר נאור:>
שניים מהטכניון, אחד מאוניברסיטת תל אביב ואחד מאוניברסיטת בן גוריון.
<נירה לאמעי רכלבסקי:>
ארבעה - - -

<נטע ברנר נאור:>
13 נציגי ממשלה - - -

<היו"ר מאיר כהן:>
המכללות לא משחקות תפקיד. 

<נטע ברנר נאור:>
לא. לא.

<היו"ר מאיר כהן:>
זה ארבעה. אוקיי.

<נטע ברנר נאור:>
13 נציגי ממשלה ותשעה מהנדסים ואדריכלים שימנה השר על פי המלצת לשכת המהנדסים והאדריכלים, ובלבד שאם הלשכה הזאת חדלה להיות הלשכה המייצגת.
<היו"ר מאיר כהן:>
אוקיי, הבנתי. כמה לשכות כאלה יש?

<נטע ברנר נאור:>
יש לשכה אחת.

<היו"ר מאיר כהן:>
יש אחת?

<נטע ברנר נאור:>
יש אחת כזאת.

<היו"ר מאיר כהן:>
אז למה אנחנו מאפשרים לשר? כי החוק אומר שאם יסתבר שהלשכה הזאת לא מייצגת את הרוב, הוא יכול לפנות - - -

<נטע ברנר נאור:>
לארגון אחר. לארגון אחר.
<היו"ר מאיר כהן:>
לארגון אחר. כלומר שיש בשטח עוד ארגונים?

<נטע ברנר נאור:>
כן. כרגע.

<אהוד נוף:>
יש עוד ארגונים קטנים, נוספים.

<נטע ברנר נאור:>
לפני כמה שנים בא ארגון העצמאים, ארגון המהנדסים והאדריכלים העצמאיים בישראל ואמר: סליחה, אין לנו ייצוג. השר, קודם כל, בחן את עניין המספר – מי יותר גדול, ואז הוא אמר: הלשכה יותר גדולה. לאחר מכן, הוא אמר: רגע, בואו נראה אם הלשכה, יש בקרבה עצמאים. הוא ראה שכן. ואז הוא החליט: אני לא ממנה מארגון העצמאים. היה על זה בג"ץ.
<היו"ר מאיר כהן:>
את הפרט הזה של בג"ץ לא הכרתי פה. אולי תספרי?

<נטע ברנר נאור:>
כן. בג"ץ קבע ככה – בג"ץ אמר: אני מקבל את עמדת השר באופן עקרוני ואת המתווה - - -

<היו"ר מאיר כהן:>
שאמרה?

<נטע ברנר נאור:>
שהתשעה הם מתוך הלשכה כי - - -
<היו"ר מאיר כהן:>
לא צריך להוסיף. כן.
<נטע ברנר נאור:>
שלא צריך להוסיף, אבל הוא אמר: אני כן ממליץ ללשכה לשקול בנפש חפצה הוספה של אחד מארגון העצמאים. והוא אמר עוד משהו: או שהשר ישקול להוסיף מקרב נציגי הממשלה נציג אחד מהעצמאים.

<היו"ר מאיר כהן:>
כלומר, לגרוע מה-13 ולהוסיף?
<נטע ברנר נאור:>
בדיוק. בדיוק. הוא כתב את זה רק כהמלצה והוא אמר: השר יכול לשקול. אני לא אדבר בשם הלשכה – למה הלשכה לא רוצה להוסיף מעצמה אחד מארגון העצמאים, אבל אני אדבר בשם השר. אנחנו כתבנו חוות דעת למה זה לא נכון שזה יהיה מתוך נציגי הממשלה – נציג אחד של העצמאים. נציגי הממשלה הם נציגי הממשלה. אנחנו לא רוצים שנציגי הממשלה יהיו מהארגונים. אנחנו לא רוצים. זה שוב יפר את האיזון. בעצם, תהיה יותר נציגות לארגונים מקצועיים מאשר לממשלה. כי אם אנחנו לוקחים את הארבעה של האקדמיה פלוס תשעה של – זה כבר 13. ואם מה-13 שלנו יש אחד מזה, אז כבר מופר האיזון. ולכן אמרנו: מקרב הממשלה זה לא יהיה.

<נירה לאמעי רכלבסקי:>
אני חייבת לשאול: מי זה ה-13? - - -

<נטע ברנר נאור:>
13 נציגי הממשלה. יש נציג משרד הביטחון, יש נציגת משרד הפנים, משרד האנרגיה – נציגי משרדי הממשלה. 

<היו"ר מאיר כהן:>
כל כמה זמן המועצה הזאת נפגשת? מעניין.

<נטע ברנר נאור:>
אחת לחצי שנה. - - - באמת עניין של תיאומים. הגברת שרון שריקי אחראית על המועצה. למרות שאם יש ענייני חקיקה דחופים וכולי, אז אנחנו - - -

<היו"ר מאיר כהן:>
תודה, גברתי.

מה הצעתכם הסופית?

<נטע ברנר נאור:>
אז השר אמר, כמו שהיועצת המשפטית נירה לאמעי רכלבסקי אמרה: השר כרגע לא גיבש את עמדתו הסופית לגבי הצעת החוק. הוא רוצה שזה יהיה בתיאום והסכמה לקראת קריאות שנייה ושלישית, ובלבד ובכפוף לכך שאם באמת ימונה עוד נציג על התשעה, יהיה עוד נציג מנציגי הממשלה, כך שלא יופר האיזון.

<היו"ר מאיר כהן:>
אוקיי. תודה רבה.

אדוני.

<אברהם פורז:>
אני מייצג את ארגון המהנדסים והאדריכלים העצמאיים.

קודם כל, אני ארצה לומר שההצעה הזאת נתמכה על ידי משרד הכלכלה והתעשייה, כשכל היחידה הזאת של העבודה הייתה, והיא נתמכה על ידי ועדת השרים לענייני חקיקה ונתמכה על ידי הממשלה, ולכן היא עברה בכנסת בתמיכת הממשלה.

גם אני חושב שהאיזון בין נציגי הממשלה לנציגים האחרים צריך להישמר. לא צריך לגרוע מהנציגות של הממשלה, אלא אם כן היא תרצה פעם, אבל אין צורך. והצעת החוק היא הצעה מאוד קטנה. אנחנו, בתור מייצגי המהנדסים והעצמאיים, מצאנו שבמועצת ההנדסה והאדריכלות אנחנו לא מיוצגים מספיק טוב והאינטרסים של העצמאיים לא מיוצגים. אנחנו בסך הכול מבקשים שמתוך תשעה, שללשכת המהנדסים והאדריכלים יש זכות – שנגרע מהם אחד, ואחד, כבשת הרש, יהיה לעצמאים. זה מה שהחוק אומר. הם יישארו עם שמונה - - -
<היו"ר מאיר כהן:>
זה מה שהחוק אומר.

<אברהם פורז:>
נכון. הם יישארו עם שמונה נציגים והארגון שלנו יקבל נציג אחד. כמו שאמרתי, זה נתמך על ידי משרד הכלכלה והתעשייה, על ידי ועדת השרים לחקיקה, עבר במליאת הכנסת פה אחד.

<קריאה:>
בטרומית.

<אברהם פורז:>
בקריאה טרומית.

<היו"ר מאיר כהן:>
מה ההבדל בין העצמאים לבין הלא עצמאים? מעניין.

<אהוד נוף:>
- - -

<אברהם פורז:>
אנחנו, בעיקרון, ארגון של מעסיקים. אנחנו מעסיקים הרבה מאוד שכירים. אנחנו מייצגים את בעלי המשרדים העצמאיים, שהם בעצם הגדולים והם מעסיקים את השכירים, ולפעמים יש ניגוד אינטרסים. ובסך הכול אנחנו מבקשים אחד מתוך תשעה, שקולנו יישמע.
<היו"ר מאיר כהן:>
בבקשה, אדוני.

<ליאור בראון:>
עוד מילה אחת, בבקשה. שמי ליאור בראון. אני מנכ"ל ארגון המהנדסים והאדריכלים העצמאיים.

לעניין הגופים הנוספים המקבילים שיש אל מול הלשכה הראשית – אנחנו הגוף הגדול ביותר שמייצג עצמאים. וכפי שציינו בדיונים הקודמים, יש לנו מעל 2,200 בעלי משרדים, שבמשרדים האלו יש  30 אלף עובדים. זה לא איזה מספר אצבע.

<אהוד נוף:>
- - -

<ליאור בראון:>
אנחנו רשומים אצל רשם המאגרים. אנחנו קיימים משנת 1986, ועד היום לא היה לנו שום ייצוג במועצה. 

עכשיו, צריך להבין שאינטרסים של עצמאים הם אינטרסים שונים לגמרי. יש הרבה מאוד סוגיות שאמורות להידון במועצה - - -

<היו"ר מאיר כהן:>
כמו, למשל. תן לי דוגמה.

<ליאור בראון:>
למשל: סוגיה של הסגת גבול מקצוע, שהיא סוגיה מאוד-מאוד חשובה. בין היתר, אנחנו רואים את זה היום. יצא לי לשבת ולדבר פה עם ידידי מפורום אדריכלים צעירים על הבעיות שיש במקצוע, ואלה בעיות - - -

<היו"ר מאיר כהן:>
אבל זה לא מעניין את הלשכה שלכם?

<ליאור בראון:>
לא. שוב, אני אומר: אנחנו מייצגים אינטרסים של עצמאים ואנחנו פועלים תחת תקנון שהוא ייעודי עבור עצמאים. הלשכה מייצגת גם שכירים, גם עצמאים. לפעמים יש גם ניגודי עניינים בסוגיות האלו, ואנחנו, במשך כל השנים האלו, הודרנו מהמועצה. לא נשמע קולנו. זאת אומרת, אנחנו חושבים שקול אחד בתוך מועצה כל כך מגוונת – לא יקרה שום דבר אם קולנו יישמע.

<נירה לאמעי רכלבסקי:>
אבל יש אדריכלים עצמאיים היום במועצה שיושבים.

<אהוד נוף:>
בוודאי.

<נירה לאמעי רכלבסקי:>
יותר מאחד.

<אברהם פורז:>
אבל הם לא מכוח, הם לא באים מכוח השליחות של - - -

<נירה לאמעי רכלבסקי:>
לא משנה. - - - עצמם - - - והם עצמאיים - - -

<קריאות:>
- - -

<ליאור בראון:>
כן, צריך פשוט להכיר את זה. 
<אברהם פורז:>
אבל זה לא האג'נדה שלהם. 

<קריאה:>
- - -

<ליאור בראון:>
צריך להכיר את הבעיות של העצמאים. בסופו של דבר, אני מניח שכולנו מסכימים פה: העצמאים הם הקטר של הכלכלה. הם בעצם אלו שמעסיקים תחתם את כל הצוותים של המהנדסים ושל האדריכלים. יש הרבה מאוד סוגיות שהן רלבנטיות לענף הזה מבחינת נקודת המבט של העצמאים. ובאמת, אתה יודע, בצורה שאי אפשר לתאר אותה, מדירים את העצמאים מהפורום הזה.

עכשיו, הייתה הסכמה על העניין הזה, וכל פעם זה נתקע באיזשהו. יש איזשהו מחסום, כשהאינטרס הוא ברור לכולם. ברור לכולם.

<נירה לאמעי רכלבסקי:>
איפה הניגודים?

<היו"ר מאיר כהן:>
הצעת החוק הזאת היא מאוד ברורה ואני מבקש להתייחס רק אל הצעת החוק. אני אומר לך גם, מר ויקטור אבקסיס. תיכף נשמע גם אותך. הצעת החוק אומרת: סעיף 1 – במקום "תשעה" יבוא "שמונה". תזכרו, על זה אנחנו מדברים. זאת הצעת החוק. את זה אנחנו צריכים לאשר. זאת הצעת חוק שעברה בתמיכת הממשלה. קחו את זה בחשבון. בסדר?

עכשיו, אני רוצה לשאול עוד פעם אותך: תחדד את ההבדל בין אם נאמר שממילא בתוך התשעה יושבים שלושה עצמאים. כלומר, יכול מאוד להיות שאם אני מוסיף אחד, אז בעצם יש לכם ארבעה.  

<אהוד נוף:>
יותר מזה, - - -

<ליאור בראון:>
לא, לא, אין לנו - - -. אותם שלושה שאנחנו מדברים הם שלושה שפועלים תחת תקנון של לשכת המהנדסים והאדריכלים האקדמאים - - -
<היו"ר מאיר כהן:>
התקנון הזה לא מחייב אותך?

<ליאור בראון:>
לא. שוב, במדינת ישראל אנחנו יודעים הרי שכל גוף פועל מכוח תקנון ותחת הרישום שלו אצל רשם העמותות.

<אברהם פורז:>
השאלה מה השליחות שלהם.

<ליאור בראון:>
אנחנו פועלים תחת תקנון שמאושר כל שנה, יש לנו אישור לניהול תקין. אנחנו פועלים תחת תקנון מאוד מוסדר וברור. הלשכה פועלת תחת התקנון שלה, האנשים שהיא שולחת עוסקים בסוגיות שונות לחלוטין מהסוגיות שלנו.  

<אהוד נוף:>
בוודאי, אנחנו מתעסקים במקצוע.

<ליאור בראון:>
אנחנו מייצגים את העצמאים פר-אקסלנס. יש סוגיות, מניפת סוגיות, יש מניפה שלמה של סוגיות שהעצמאים עוסקים בהם – כאב ראש אחד שלם של דברים - - -

<היו"ר מאיר כהן:>
תגיד, אתה מרגיש שבמצב הנוכחי יש משהו שמונע ממך להביע את מה שאתה רוצה?

<ליאור בראון:>
בוודאי. בוודאי.

<אברהם פורז:>
אין נציגות - - -

<ליאור בראון:>
אין לנו נציגות. מעולם לא ידענו מתי המועצה מתכנסת ומתי לא. היו נושאים, שכמו שאמרתי, שהם בניגודי עניינים לסוגיות של הלשכה, שהדלת - - -

<היו"ר מאיר כהן:>
כלומר, אתה אומר: בין אם הם עצמאיים או לא, השולח שלהם זה לא אתם.

<ליאור בראון:>
בדיוק. בדיוק. וזה המקור החוקי.

<אברהם פורז:>
האג'נדה שלהם היא אחרת. אין להם אג'נדה.

<היו"ר מאיר כהן:>
מקור הסמכות - - -

<ליאור בראון:>
זה המקור החוקי. בדיוק – התקנון. 

<היו"ר מאיר כהן:>
אוקיי. תודה רבה.

<נירה לאמעי רכלבסקי:>
התקנון הזה גם לא מונע מהם מלייצג את עצמם. כי הלוא צריך לזכור שהם עצמם עצמאיים. כלומר, יש להם פה, באיזשהו מקום, אינטרס אישי.

<היו"ר מאיר כהן:>
שליחות.

<קריאה:>
נו, בטח - - - 

<היו"ר מאיר כהן:>
הם לא באים בשליחותם, אלא - - -

<נירה לאמעי רכלבסקי:>
- - -

<ליאור בראון:>
הם לא באים - - -

<אברהם פורז:>
אחד מהם יכול להיות - - -

<נירה לאמעי רכלבסקי:>
אני רק לא מבינה מה אומר התקנון הזה שמונע מהם - - -

<אברהם פורז:>
אז אף אחד לא מונע מהם. הם יכולים, אבל הם לא רוצים. לא בגלל זה - - -

<היו"ר מאיר כהן:>
חבריה, אני משער שאם הם נשלחו על ידי הלשכה, - - 

<אברהם פורז:>
נשלחו על ידי ארגון שרובו - - -

<היו"ר מאיר כהן:>
- - אז הם ישמיעו את מה שהלשכה - - -. טבעי, כי הלשכה - - -
<אברהם פורז:>
בדיוק. הם נשלחו על ידי ארגון שרובו - - -

<היו"ר מאיר כהן:>
הבנו את הנקודה הזאת, אני רוצה לעבור.
החבר'ה שהצטרפו עכשיו, מי אתם? תציגו את עצמכם.

<יובל בריק:>
אנחנו מהתאחדות קבלני מיזוג האוויר והחימום. אנחנו מתעסקים גם באדריכלים ובמהנדסים.

<היו"ר מאיר כהן:>
בבקשה, אדוני. מר אהוד נוף, בבקשה. תציג את עצמך.

<אהוד נוף:>
שלום. אהוד נוף, יושב ראש לשכת המהנדסים, האדריכלים והאקדמאים במקצועות הטכנולוגיים.

במדינה, ב-30 השנים האחרונות, ישנם מעל 100 אלף בוגרים של הנדסה ומעל 50 אלף בוגרים אקדמאים במקצועות הטכנולוגיים, שזה מחשבים, כימאים – כל מיני דברים כאלה.

<היו"ר מאיר כהן:>
- - - 200 אלף - - -
<אהוד נוף:>
לפחות 150 אלף, אבל הגיעו מחוץ לארץ והכול, והיו לפני 30 שנה, יותר מ-30 שנה – כאלה שסיימו. אני מתאר לעצמי שזה 200 אלף. זה מספר שהוא משקף את המציאות.

אנחנו קשורים למעל 50 אלף ישירות – מהנדסים. כולם מהנדסים. לא משרדים שמייצגים פקידים ואני לא יודע מה. לשכת המהנדסים מייצגת את הטכנולוגיה, ואנחנו מחפשים את הטכנולוגיה. אנחנו רוצים לקדם את הטכנולוגיה במדינת ישראל. אנחנו קשורים הן לאקדמיה, מצד אחד, והן לתעשייה, מצד שני. אנחנו בתור נציגים. ולמה שמו אותנו במועצת ההנדסה והאדריכלות? שמו אותנו כיוון שהבינו שאנחנו כגוף יציג יכולים לשקף את כלל הספקטרום של המהנדסים. יש מהנדסי מכונות ויש מהנדסי חשמל ואלקטרוניקה וכימיה, ויש מהנדסי מחשבים ויש אדריכלים ויש מהנדסי קונסטרוקציה ויש מלא סוגי מהנדסים, עוד הרבה סוגי מהנדסים ואנחנו מייצגים את כולם. כולם נמצאים אצלנו. ולכן כל פעם, לקראת הבחירה למועצת ההנדסה והאדריכלות, אנחנו בוחרים הן לפי העניין הציבורי. למשל: בטיחות. עכשיו יש בעיות עם בטיחות. אנחנו בוחרים מהנדסי בטיחות, שהם חלק מאיתנו, ואנחנו מכניסים את האנשים האלה לתוכו לפי הטיב ולפי האיכות המקצועית של הרמה המקצועית כמהנדס שאנחנו מחפשים.

עכשיו, אנחנו לא היינו בדיונים הראשונים שהיו לגבי הצעת החוק, אבל התנגדנו לדברים שהועברו בהצעת החוק. ישנם המון גופים של מהנדסים. אחד מהגופים הוא לא של מהנדסים, הוא של משרדי מהנדסים – זה הגוף הזה. אבל יש עוד הרבה סוגים של גופים: יש גוף של מיזוג אוויר - - -

<אברהם פורז:>
טוב, יחליט השר.

<אהוד נוף:>
נכון.

<היו"ר מאיר כהן:>
החוק הזה בא ואומר: בואו, תפתחו פתח, שהנציג התשיעי - - - של נציגים עצמאיים - - -

<אהוד נוף:>
אוקיי, אז אני אדבר לגבי הנציג התשיעי.

<היו"ר מאיר כהן:>
השר, כמו שהוא מחליט לגביכם, הוא יחליט גם לגבם – איזה נציגים, של מיהו - - -

<אהוד נוף:>
מצוין.

עכשיו, כיוון שאנחנו - - - וכיוון שאף אחד מאיתנו לא אינטרסנט – לא מקבל כסף מהלשכה ולא שום דבר, לכן אנחנו בוחרים את האנשים המתאימים. אני יכול לספר לך שאחד הנציגים שלנו – סתם, דוגמה – הוא בעל משרד של 100 מהנדסי תכנון. קוראים לו ישראל דוד. הוא גם חבר בארגון העצמאים. אבל יש אצלנו הרבה עצמאים בתוכו. אנחנו לא מסתכלים אם הוא דווקא עצמאי או דווקא שכיר. אנחנו מסתכלים על כלל האנשים, לפי הרמה המקצועית, ואנחנו בוחרים את האנשים. והנה בחרנו אותו. והוא, למשל, הנציג שלנו במועצת ההנדסה והאדריכלות. הוא גם הנציג שלנו במכון התקנים, כי הוא מקצוען והוא באמת "תותח". הוא מייצג משרד של 100 מהנדסים. לא 100 עובדים – 100 מהנדסים. יש לו עוד הרבה עובדים במשרד הזה. יש לנו אדריכלים, יש לנו את הכול אצלנו.

מה שאנחנו חושבים, שאם יש רצון כלשהוא לעשות משהו, כן? אנחנו חושבים ורוצים להצהיר ולכוון את הדברים, אולי לכיוון אחר. אנחנו תומכים ואנחנו יושבים כרגע ככאלה שרואים את עצמם אחראיים על הטכנולוגיה במדינת ישראל ועל פיתוח הטכנולוגיה במדינת ישראל. אנחנו יושבים עם התאחדות הסטודנטים ואנחנו רוצים למנות בן אדם, אולי, מתוך התאחדות הסטודנטים, שיהיה. כדי שיהיה.

<קריאה:>
- - - אנשים, תמנו סטודנט.

<אהוד נוף:>
ולכן להתחיל לפזר לכל מיני איגודים קיקיוניים שכל אחד מייצג כמה מהנדסים ואולי הוא מתעסק ברווחה, כמו שמתעסק האיגוד הזה, ובשכר המהנדסים, ולא - - -

<היו"ר מאיר כהן:>
רווחה זה דבר מאוד חשוב.

<ליאור בראון:>
נכון.

<היו"ר מאיר כהן:>
עיקר עבודתנו כאן.

<אהוד נוף:>
כן, אבל מועצת ההנדסה והאדריכלות מטפלת בבעיות המקצוע. אם יש לך בניין מתמוטט, אז אתה צריך להבין למה הבניין מתמוטט ואתה לא צריך להבין למה השכר הוא - - -
<היו"ר מאיר כהן:>
מה ההצעה השנייה שאתם מציעים? יש לכם עוד הצעה?

<אהוד נוף:>
ההצעה שלי שאם רוצים להוסיף – בשום פנים לא לקחת.

<היו"ר מאיר כהן:>
שישמרו על האיזון, אתה אומר?

<אהוד נוף:>
בשום פנים לא לקחת.

<היו"ר מאיר כהן:>
לא משנה מה יוסיפו – ישאירו לי את התשעה. זה מה שאתה אומר?

<אהוד נוף:>
אני חושב ככה: אני חושב שזה מאוד הגיוני להשאיר את התשעה, כיוון שיש הרבה דיסציפלינות של מהנדסים ואני מייצג ומכניס לשם את כולם. ודבר נוסף: אם רוצים להגדיל נציג של הממשלה ונציג, כמו שהשר ביקש: להגדיל נציג של הממשלה ונציג נוסף – אז כן. אז אנחנו נבחר נציג מתוך התאחדות הסטודנטים כדי שייצג את הדור הצעיר. זה עתיד הטכנולוגיה של המדינה. המדינה לא תומכת בצעירים? אני רוצה להכניס לשם עוד צעירים בדבר הזה, אבל בשביל מה לקחת מתוך לשכת המהנדסים והאדריכלים, שזה הגוף הפרופסיונלי היציג במדינת ישראל?

<היו"ר מאיר כהן:>
זה החוק שעבר ונתמך על ידי הממשלה, שבא ואומר: - -

<אהוד נוף:>
אבל יכול להיות שלא שמעו אותנו.

<היו"ר מאיר כהן:>
יפה.

- - במקום תשעה, יהיו שמונה, ואחד יהיה של העצמאים. זה עבר את ממשלת ישראל וביקשו מאיתנו, הממשלה ביקשה מאיתנו להכין אותו לקריאה - - -

<אברהם פורז:>
גם הכנסת. זה עבר קריאה מוקדמת. 

<נטע ברנר נאור:>
- - -

<היו"ר מאיר כהן:>
גם הכנסת. גם הכנסת.

<קריאה:>
נכון.

<אברהם פורז:>
פה אחד, אגב.

<היו"ר מאיר כהן:>
אוקיי. הקשבנו - - -

<אהוד נוף:>
אבל אפשר גם להציע הצעה נוספת. אולי היא יותר טובה. 

<היו"ר מאיר כהן:>
אני מקבל. לכן אתה אומר את הדברים שלך. בשמחה גדולה.
מר ויקטור אבקסיס, בבקשה. תציג את עצמך.
<ויקטור אבקסיס:>
שלום. אני ויקטור אבקסיס, יושב ראש פורום אדריכלים צעירים. 
<היו"ר מאיר כהן:>
איפה אתה לומד?

<ויקטור אבקסיס:>
אדריכלים צעירים זה אחרי הלימודים. למדתי בטכניון. אני אדריכל רשוי כבר היום, ואנחנו עוסקים בהמון תחומים מקצועיים.

אני רוצה להגיד: קודם כל, לוועדת השרים לענייני חקיקה, בהחלטה שלה הכניסה תמיכה. הם כתבו בהחלטה שהם תומכים גם בהוספת נציג של צעירים. כתוב שם, כך שאפשר, לדעתי, לדון על זה.

מעבר לזה, אני רוצה להגיד ככה: מועצת ההנדסה והאדריכלות, זה הגוף היום שקובע מהמון היבטים, כמו שמר אהוד נוף אמר. אני לא מתווכח איתו, אבל יש עוד היבט של כל חסמי הכניסה למקצוע או שערי הכניסה למקצוע – איך שלא תסתכלו על זה – שהיום נקבעים על ידי מועצת ההנדסה והאדריכלות. היא זאת שקובעת את אמות המידה להתמחות: מי יהיה מאמן, מי לא יהיה מאמן. ולא רק זה: גם עוד כל מיני כללים ותקנות וועדות מקצועיות שונות. 

עכשיו, אני חייב להגיד שאני אמנם לא חבר במועצה, אבל אני חבר בוועדת המשנה של המועצה, כאדם חיצוני, לאיחוד פעולות, וגם לא בקלות נכנסנו לשם. ואני חושב שאם לא יהיה ייצוג לצעירים במועצה, אנחנו פוגעים בעצם ביכולת של הצעירים בכלל להתמודד עם כל מה שמפילים עליהם חדשות לבקרים, ואני חושב שיש מקום לייצוג של צעירים. אנחנו היום ארגון הצעירים היחיד בתחום העצמאי.
<היו"ר מאיר כהן:>
יופי שאני שומע אותך, הכול בסדר. אגב, בהצעת הממשלה, לפחות במה שמונח לפניי, לא רשום. כתוב בכפוף להסכמה בין משרד הכלכלה והתעשייה - - -               

<נטע ברנר נאור:>
לא. היושב ראש, שרת המשפטים, איילת שקד, יושבת ראש ועדת השרים לענייני חקיקה כתבה: אני ממליצה.

<היו"ר מאיר כהן:>
זה כתוב באיזה מקום?

<נטע ברנר נאור:>
כן.
<היו"ר מאיר כהן:>
כתבה.

<נטע ברנר נאור:>
אני ממליצה לשקול.

<ויקטור אבקסיס:>
איפה זה כתוב?

<נטע ברנר נאור:>
היא ממליצה לשקול.

<היו"ר מאיר כהן:>
אוקיי. יופי. לשקול. אוקיי. בסדר גמור.

<ויקטור אבקסיס:>
זה כתוב?

<היו"ר מאיר כהן:>
בעצם, מה שאתה אומר: תעזבו עכשיו את העצמאים. תכניסו אותנו במקום העצמאים.

<ויקטור אבקסיס:>
לא, לא מה שאני אומר. אני חושב - - -. אני חושב שהמועצה הזאת צריכה לשמוע את כולם וצריך להיות שם ייצוג לכולם, כי היא קובעת הרבה דברים מקצועיים, אבל גם הרבה דברים של פרקטיקה מקצועית.

<היו"ר מאיר כהן:>
אתה בא ואתה אומר לי, בנוסף אתה לא מתנגד ש-.
<ויקטור אבקסיס:>
לא מתנגד. ממש לא מתנגד.

<היו"ר מאיר כהן:>
אלא אתה רוצה בנוסף ש-?

<ויקטור אבקסיס:>
בנוסף שיהיה ייצוג. אני חושב שזה קריטי. אתם צריכים להבין - - -

<היו"ר מאיר כהן:>
אבל זה לא שייך להצעת החוק, אבל כשתשבו במשרד העבודה, הרווחה והשירותים החברתיים עם השר להכין את זה - - - 

<ויקטור אבקסיס:>
יש הסכמה. יש הסכמה של מציעי ההצעה להכניס גם נציג של צעירים.
<נירה לאמעי רכלבסקי:>
כן.

<היו"ר מאיר כהן:>
כן. בסדר גמור.

<קריאה:>
אנחנו יודעים.

<נירה לאמעי רכלבסקי:>
את זה אנחנו יודעים.

<ויקטור אבקסיס:>
ואני מבקש שזה ייכנס כבר אם אין התנגדות. אני חושב שלא צריכה להיות התנגדות, לא צריכים להיבהל. לצעירים היום גם ככה נורא קשה להשתלב במקצועות האלה. נורא קשה. אני יכול לדבר אתכם שעה פה, ואני לא אעשה לכם את זה.

<היו"ר מאיר כהן:>
תראה, על זה אנחנו לא צריכים להצביע כי זה לא שייך, זה לא לשון החוק, זה לא מופיע כאן. זו המלצה של יושבת ראש ועדת השרים לענייני חקיקה, שאנחנו מכבדים. אני, אגב, מסכים איתך לגמרי, אבל זה דבר שייכנס לתוך, בדיוני הוועדות, להכנה לקריאות שנייה ושלישית. בהחלט, יושבים עם השר ואנשיו ומכניסים את זה. ואני חושב שאנחנו אפילו נתמוך בזה - - -

<נירה לאמעי רכלבסקי:>
אם אני יכולה רק להבחין?

<היו"ר מאיר כהן:>
בבקשה, גברתי.

<נירה לאמעי רכלבסקי:>
צריך להבחין באמת בין הנציגים של הפרקטיקה הצעירה לבין נציגי סטודנטים. כי מה שנידון כאן, והמושגים עורבבו וזה לא נידון עד סופו; אז אם אנחנו מדברים על נציג סטודנטים, שהרבה פעמים זה סטודנטים לתואר שני, שהם כבר רשומים, וזה לאו דווקא אדם. זה פשוט אדם שהוא צעיר יותר וקרוב יותר לשנות הלימודים שלו, ואז בהמלצת התאחדות הסטודנטים, או שאנחנו מדברים על משהו אחר שמייצג את הפרקטיקה ופורום שאתה מייצג כאן, ועל זה באמת צריך לדבר ולחשוב. כי אם יש כאן אלמנט שקשור לשנות הלימודים ולמה שבעצם קורה באוניברסיטאות, שצריך להיות מיוצג במועצה, אז זה באמת נציג הסטודנטים.

<ויקטור אבקסיס:>
זה נושא אחר. אני לא מדבר עם ראשי האוניברסיטאות. 

<אהוד נוף:>
זה היה במועצה. הוא היה במועצה יחד איתנו. כל נציגי לשכת המהנדסים, אני יכול להגיד לכם, תמכו בהקלה, כדי שיוכל יותר בקלות להיכנס למקצוע. מפני שאנחנו רואים את הדור הצעיר כעתיד שלנו.

<נירה לאמעי רכלבסקי:>
כשמדברים - - -

<ויקטור אבקסיס:>
הם מדברים על הפרקטיקה, כי המועצה משפיעה בעיקר על - - -
<היו"ר מאיר כהן:>
סוף הלימודים, לא נציגי סטודנטים.
מר יובל בריק, בבקשה. בבקשה, אדוני. תציג את עצמך.
<יובל בריק:>
יובל בריק מהתאחדות קבלני מיזוג האוויר. אנחנו, האמת, הגענו לפה רק לשמוע איך הפעילות הזאת נעשית מבחינת הארגונים.

אנחנו מתעסקים במיזוג אוויר, כמו שכולם יודעים. נושא הנדסת מיזוג האוויר, מהנדסי מיזוג האוויר – זה נושא שהוא בעייתי בענף שלנו. לא ברור איך נקבע מהנדס מיזוג האוויר, מי מייצג אותו. ומבחינתנו, הענף הזה פרוץ. כל אחד יכול להיות מתכנן מיזוג אוויר היום, מהנדס מיזוג אוויר, ואני לא יודע איך בדיוק הארגונים האלה מטפלים בנושא.

<נירה לאמעי רכלבסקי:>
אגב, זה לא הנדסאים? 

<היו"ר מאיר כהן:>
מר אהוד נוף, אתם מסתופפים בקריאה שלכם?

<אהוד נוף:>
ארגון קבלני מיזוג אוויר – לא, אבל מהנדסי מיזוג אוויר - - -

<ליאור בראון:>
לנו גם יש מהנדסי מיזוג אוויר - - -

<יובל בריק:>
כן. מה ההגדרה של מהנדס מיזוג אוויר בישראל היום מבחינת - - -?

<נירה לאמעי רכלבסקי:>
יש שם הנדסאי מיזוג אוויר. כל זה נלמד בתחום ההנדסאות.

<יובל בריק:>
יש הנדסאי מיזוג אוויר, אבל מהנדס מיזוג אוויר – היום, בהגדרה, אין מקצוע כזה.

<קריאה:>
אין מקצוע כזה.

<משה אור חי שמואלי:>
אין מקצוע כזה.

<יובל בריק:>
זאת אומרת, כל אחד יכול להיות מהנדס מיזוג אוויר. אז אני שואל: אם ארגון מקביל שהיה מקים את עצמו והיה קורא לעצמו התאחדות מהנדסי מיזוג האוויר – למה שהוא לא יקבל ייצוג?  

<קריאה:>
- - -

<היו"ר מאיר כהן:>
כלומר, אני יכול להיות מהנדס מכונות ולהחליט שבשלב מסוים אני - - -

<קריאה:>
נכון.

<קריאה:>
כן. 

<אהוד נוף:>
עושה השתלמות - - -

<קריאה:>
אתה יכול להיות גם מהנדס אזרחי.

<משה אור חי שמואלי:>
אתה יכול להיות מהנדס מזון - - 

<קריאה:>
ולתכנן.

<משה אור חי שמואלי:>
- - ולהגיד: אני מתכנן - - -

<היו"ר מאיר כהן:>
מר ויקטור אבקסיס, באוניברסיטאות יש מסלולים עם סילבוס למיזוג אוויר? אין?

<משה אור חי שמואלי:>
לא להנדסה.

<צביקה ברגל:>
לא להנדסה.

<ויקטור אבקסיס:>
לא. בהנדסה אזרחית יש פיצול לכל מיני תחומים, אבל התואר הוא הנדסה אזרחית בסופו של דבר. אין התמחות במיזוג אוויר.

<אהוד נוף:>
זה קשור יותר להנדסת - - -

<אברהם פורז:>
לא כל מקצועות ההנדסה טעונים רישוי.

<היו"ר מאיר כהן:>
הבנתי.

<אברהם פורז:>
יש רק חלק. אתה יכול להיות מהנדס מכונות – אין רישוי של המדינה.
<קריאה:>
- - -

<יובל בריק:>
אני אוסיף לזה את העניין שמהנדסי מיזוג אוויר היום מתכננים מתקני פינוי עשן באש. זאת אומרת, גם בהיבט של בטיחות ויעילות אנרגטית וכולי יש היבטים מאוד מורכבים. אחד הנושאים הבעייתיים שלנו זה גם ברישום הקבלנים. קבלנים היום יכולים להירשם בסיווג ענף 170, שזה ענף מתקני מיזוג האוויר. מהנדס אזרחי או מנהל עבודה בתחום הבניין יכול להירשם כמקצועי בתחום הזה ולקבל סיווג של ענף מיזוג האוויר.

<היו"ר מאיר כהן:>
איפה אתם מיוצגים? אתם מיוצגים?

<יובל בריק:>
אנחנו הקמנו התאחדות משלנו לפני שלוש שנים ואנחנו מייצגים את עצמנו. אנחנו מייצגים למעשה את קבלני מיזוג האוויר, מי שמתעסק בביצוע, אבל יש גם מהנדסים שאנחנו מעסיקים אותם.

<משה אור חי שמואלי:>
מהנדסים. אנחנו מעסיקים מהנדסים. אנחנו מעסיקים במשרדים שלנו מהנדסים.

אני רוצה לחדד, ברשותך.

<היו"ר מאיר כהן:>
תציג את עצמך.

<משה אור חי שמואלי:>
משה אור חי שמואלי, יושב ראש ועדה בהתאחדות.
בעקבות מה שנאמר פה על ידי החבר, שמהנדסים אחרים גם יכולים לתכנן, אני רוצה שתבינו: מהנדס מיזוג אוויר יתעסק מ-2019 בחומר נפיץ. זאת אומרת, יש פצצות של גזים. גז נפיץ שהוא פצצה. פצצה בתוך המתקן.

<קריאה:>
זה בהתאם לאמנת פריז.

<משה אור חי שמואלי:>
זה בהתאם לאמנת פריז שאנחנו נתקדם איתה. אנחנו שמים פצצה בתוך המתקנים. שאת זה, כל מהנדס יכול לשים את זה.

<יובל בריק:>
זה באמת פחות קשור לוועדה, אבל הנושא הוא בכלל – ההתייחסות לתחומים אחרים בפנקס המהנדסים: איך מתייחסים? איך מגדירים נושא כמו מיזוג אוויר, כשאין לזה שום משקל - - -?

<היו"ר מאיר כהן:>
תודה.

עורכת הדין עינת פישר, מנהלת רגולציה. את רוצה להגיד משהו, עורכת הדין עינת פישר?

<עינת פישר:>
כן.

<היו"ר מאיר כהן:>
בבקשה, גברתי. תציגי את עצמך.

<עינת פישר:>
עינת פישר, מנהלת רגולציה באיגוד המהנדסים. אנחנו - - - המהנדסים.

אני רק רוצה להתייחס לנקודה אחת בהצעת החוק, על אף שהיא עברה גם את משרד העבודה, הרווחה והשירותים החברתיים. בעיניי, יש פה איזשהו סיבוב לוגי, ודווקא הדיון הזה אולי קצת מרמז עליו: החוק הזה, למרות שהוא חוק ישן, מדבר על הלשכה כארגון שמייצג את מרבית המהנדסים. בהקשר אחר, בהקשר של חוק התכנון והבנייה, קבע שר הפנים גם ב-2012 שלשכת המהנדסים והאדריכלים והאקדמאים היא הארגון שמייצג את מרבית בעלי המקצוע, וקבע גם אותה כארגון יציג ברשומות. ויש פה איזשהו סיבוב. כי מצד אחד אומרים שהלשכה מייצגת את מרבית המהנדסים. זה אומר שהיא מייצגת, כמו שאמר יושב ראש הלשכה: גם שכירים, גם עצמאים, גם מהנדסי מיזוג אוויר, ככל שישנם, גם מהנדסים צעירים. היא באמת מייצגת את כולם. לכן, ניתנו לה תשעה מקומות, כדי שהיא תוכל לייצג את מגוון האנשים. ועכשיו, החקיקה הזאת רוצה בעצם לקחת לה כדי לתת איזשהו מקום לפלח אחד מתוך זה. פלח מכובד. הארגון הזה הוא ארגון שעובד ומייצג ואני לרגע לא באה להמעיט מחשיבותו, אבל מדובר בפלח אחד מתוך ארגון שנקרא יציג. זה אומר שהצעת החוק הבאה תהיה המהנדסים הצעירים שיבואו לבקש פלח והצעת החוק הבאה תהיה פלח אחר של מהנדסי הנדסת תעשייה וניהול שירצו או מהנדסי מיזוג אוויר, וכל הדרישות הן לגיטימיות. כולם - - - חשובים. ולכן התחיל השר בזה, התחיל המחוקק בזה שהוא קבע ארגון שאמור לייצג.

עכשיו, יושב ראש הלשכה היה בפני בג"ץ והתחייב לשקול נציג, ויכול להיות שנכון, בצורה שהיא לא בחקיקה, אלא בדרכים שהן אחרות או בהתחייבות, לבוא ולוודא שהלשכה אכן נותנת את כל המקום לכל הנציגים. אבל בעצם העובדה שלוקחים מהארגון היציג מקום כדי לתת אותו לפלח מסוים, נוצר איזשהו אי שוויון בחקיקה, שבעצם פותח את הפתח להרבה מאוד הצעות חוק, ובעצם יוצר אי שוויון מול מגזרים אחרים. אני אומרת את זה גם למשרד העבודה, הרווחה והשירותים החברתיים: אנחנו חושבים שנכון לפתור את זה שלא בחקיקה. כי נכון להשאיר את המצב הזה ולראות איך לא בחקיקה מוודאים שאכן הלשכה ממלאת את תפקידה ומייצגת ייצוג לכל - - -

<נירה לאמעי רכלבסקי:>
אני חייבת לציין שהחוק, רובו עוסק ברישוי. החוק, רובו עוסק ברישוי. ואגב, רובו מתייחס בהחלט למה שקורה באוניברסיטאות וללימודים. אם כבר מדברים על זה אני חושבת שדווקא לסטודנטים בהחלט יש כאן מקום. החוק לא מדבר רק על הפרקטיקה. ואם כבר, הוא באמת מדבר על הרישוי - - -

<אברהם פורז:>
אבל לשר יש כל כך הרבה נציגים. הוא יכול, אם הוא חושב שזה מאוד חשוב. אחד מהנציגים שלו יכול להיות נציג הסטודנטים, נציג הצעירים.

<נטע ברנר נאור:>
לא. נציגי הממשלה - - -

<אברהם פורז:>
אגב, הוא יכול מקרב עובדי המדינה. 

<נירה לאמעי רכלבסקי:>
אני באמת מנסה להבין מה חשוב לכם, כי יש כאן שאלה שעולה. אנחנו מסתכלים עכשיו, ויש לנו   - - -, ואנחנו מבינים שיכולה להיות השלכה לחתך שאני מבינה שהוא פחות רוחבי. כי יש כאן ארגונים שגם בהם יש עצמאים והם לא מיוצגים אצלכם.  

<אברהם פורז:>
בסדר. תראו, אם נגיע לגשר, נעבור אותו. כרגע, יש הצעה מאוד קטנה: לתת נציג אחד כי יש אינטרס כלכלי פה. - - - אנחנו פה באים לייצג אינטרס כלכלי של ארגון מהנדסים שעוסק בצד הכלכלי, וברגולציה יש אלמנט כלכלי. עכשיו, יש כל מיני השלכות אחרות. רוצים לתת נציגים לסטודנטים – זה שיקול אחר. נציגים למקצועות אחרים.

<נירה לאמעי רכלבסקי:>
אבל אלמנט כלכלי שקשור לרישוי. כי החוק הזה, המועצה הזאת - - -

<אהוד נוף:>
- - -

<נירה לאמעי רכלבסקי:>
כי המועצה הזאת מדברת בעיקר על רישוי בתנאים מקצועיים של רישוי, אבל אני מנסה להבין מה הקשר אליכם - - -. זה לא - - -

<קריאה:>
נכון, אבל - - -

<קריאות:>
- - -

<ליאור בראון:>
אני רוצה להסביר.

<קריאה:>
- - -

<ליאור בראון:>
אני רוצה עוד מילה אחת, אם אפשר? בבקשה, אדוני.
<היו"ר מאיר כהן:>
כן.

<ליאור בראון:>
נוצר פה איזשהו עיוות בהסברים. קודם כל, אנחנו ארגון שמייצג 17 איגודים שונים, ביניהם גם את מהנדסי מיזוג האוויר. אם נבדוק מספרית, אנחנו הגוף שמייצג יותר מהגופים האחרים.                      17 דיסציפלינות.
עכשיו, הדברת שיושבת כאן ומייצגת עמדה של איגוד – האיגוד הוא תחת הלשכה. זאת אומרת, זה אותו גוף שבעצם לא מעוניין להפריש את אותו גורם ספציפי כדי שיהיה את אותו גיוון דעות.

עכשיו, אני רוצה לגעת בעוד סוגיה של צעירים. בארגון המהנדסים והאדריכלים העצמאיים יש איגוד שלם שמטפל בצעירים. ישבנו ושוחחנו על זה בחוץ, על הפעילות הענפה שאנחנו מקדמים עבור הצעירים. זאת אומרת, באמצעות אותו נציג ספציפי אנחנו יכולים להביא את הסוגיות האלו לדיון במועצה.

עכשיו, שכחנו לדבר על נושא אחד נורא חשוב: רק כשארגון המהנדסים והאדריכלים העצמאיים נכנס למהלך שהוא ביקש להוסיף את אותו נציג, פתאום הבנו שהמועצה גם מתחילה להתכנס ומתחילים להיות דיונים ומתחילה להיווצר איזושהי דינמיקה. זאת אומרת, אני חושב שהפעולה שאנחנו עושים היא מאוד בריאה כדי להביא את הדעות ואת המנגנונים שלנו לידי ביטוי במועצה. כמו שאמרתי, תראו אותנו כארגון שמייצג 17 דיסציפלינות שונות.

<נירה לאמעי רכלבסקי:>
אבל איפה האינטרס הכלכלי מיוצג בחוק? אני עוברת על החוק שוב.

<נטע ברנר נאור:>
- - -

<נירה לאמעי רכלבסקי:>
החוק מדבר בעיקר על רישוי, כניסה, יציאה מהמקצוע - - -. - - - העצמאים שונים - - -

<ליאור בראון:>
לא, לא, אנחנו - - -

<אברהם פורז:>
- - -

<ליאור בראון:>
זה בדיוק מה שאנחנו מטפלים. אני רוצה לתת דוגמאות. סוגיית הרישוי הזמין של האדריכלים. מי מטפל בזה? אנחנו מטפלים בזה כארגון המהנדסים והאדריכלים העצמאיים.

<קריאה:>
זאת אומרת, אתם - - -

<ליאור בראון:>
אבל תדבר על סוגיות שהן - - -

<אברהם פורז:>
- - - ברגע שיש תקינה, יש תקינה, כלשהיא, היא משפיעה כלכלית. נניח, יש עניין של תקינה – היא משפיעה כלכלית. כל דבר משפיע כלכלית.

<נטע ברנר נאור:>
המועצה לא עוסקת בתקינה - - -. אבל המועצה לא עוסקת - - -

<קריאה:>
המועצה לא עוסקת - - - 

<אהוד נוף:>
- - -

<אברהם פורז:>
- - -

<אהוד נוף:>
אתם לא יודעים מה המועצה עושה.

<ליאור בראון:>
נתנו דוגמאות - - -

<היו"ר מאיר כהן:>
תודה, אדוני. תודה.

מר ויקטור אבקסיס, בבקשה.

<ויקטור אבקסיס:>
אני רוצה רק להגיב למה שנאמר פה. למרות שיש גם צעירים בכל הארגונים האחרים, אני חייב להגיד שאנחנו הארגון שמתעסק בפרקטיקה של הצעירים. זה שונה. תבדקו בכל המקצועות – הצעירים היום חסומים בכל התחומים ויש חשיבות אדירה לגוף שמיצג אך ורק את הצעירים במקומות המתאימים.

עכשיו, מילא שחוסמים אותנו, אבל גם לא שומעים אותנו. אז לפחות שיהיה לנו מקום אחד שיוכלו גם לשמוע אותנו. נכון שיש כאלה שיש להם יותר נכונות או פחות נכונות ואנחנו רוצים - - -

<אהוד נוף:>
אז תספר על זה, על הנכונות שהייתה.

<ויקטור אבקסיס:>
יש נכונות, אבל זה עדיין לא עוזר. כשאנחנו נהיה שם בצורה חד משמעית זה ייראה אחרת.

<קריאה:>
- - -

<אברהם פורז:>
הלוואי שייתנו לכם.

<ויקטור אבקסיס:>
ויש נכונות, זה נכון. אין ויכוח.

<קריאה:>
- - -

<אברהם פורז:>
יש להם שמונה נציגים שם, שייתנו לכם אחד.

<היו"ר מאיר כהן:>
אוקיי. תראו, העמדות מאוד ברורות. מה שאני לא שומע כאן זה את נציגי השר באמירה מאוד ברורה. אמירתכם לא ברורה.

<נטע ברנר נאור:>
נכון. אני אמרתי בתחילת הדיון שהשר טרם גיבש את עמדתו הסופית בעניין הזה. הוא רוצה לגבש אותה לקראת קריאות שנייה ושלישית. העמדה הכי ברורה שאפשר עכשיו לתת זה שככל שיוספו נציגים, יוספו גם נציגים לנציגי הממשלה כדי לא להפר את האיזון. זה הדבר היחיד שאנחנו יכולים להגיד.    

<היו"ר מאיר כהן:>
זאת אומרת, השר ממליץ שזה יישאר במסגרת לשון החוק הזאת שאומרת שמשאירים את התשעה, אחד מתוכם יהיה של האיגודים העצמאיים.

<נטע ברנר נאור:>
השר לא אומר את זה במפורש.

<היו"ר מאיר כהן:>
לא אומר את זה?
<נטע ברנר נאור:>
ממש לא.

<היו"ר מאיר כהן:>
כלומר, אין לו התנגדות שאם נוסיף עוד עשרה, שיוסיפו גם נציגי ממשלה

<נטע ברנר נאור:>
הוא לא דיבר איתנו - - -. הוא אומר: ככל שיוסף אחד, יוסף לנציגי הממשלה אחד. כלומר, אם יהיו תשעה מהלשכה פלוס אחד עצמאיים, אז זה יהיה 14 במקום 13 - - - 

<אהוד נוף:>
גם אם יהיו תשעה מהלשכה ועוד אחד של צעירים - - -

<נטע ברנר נאור:>
אז יהיו עוד שניים לממשלה.

<אהוד נוף:>
לא. תשעה של הלשכה ועוד אחד של הצעירים. אז יהיה עוד אחד - - -
<נטע ברנר נאור:>
כן, זה מה שאמרתי. זה אמרתי.

אגב, אני רוצה רק להגיב לטענה של מר ליאור בראון שהמועצה לא התכנסה. יש פרוטוקולים. המועצה - - - תשע שנים.

<אברהם פורז:>
- - -

<ליאור בראון:>
קח מאותו מועד שהגשנו את הבג"ץ אחורה - - -
<נטע ברנר נאור:>
לא, לא, לא. היא התכנסה פעמיים בשנה. מתכנסת פעמיים בשנה.

<אהוד נוף:>
המועצה מתכנסת כל הזמן אותו דבר. לא שינה שום - - -

<ליאור בראון:>
ואני מקווה - - - כמו שאמרת: בנפש חפצה.

<נטע ברנר נאור:>
אמרתי.

<אברהם פורז:>
אז אם היא גם לא מתכנסת - - - 

<ליאור בראון:>
עדיין הנפש החפצה הזאת – אנחנו לא מוצאים אותה בשום מקום.

<אהוד נוף:>
ושהיא מתכנסת רגיל. לא קרה שום דבר - - -
<היו"ר מאיר כהן:>
יש עוד מישהו שרוצה להגיד משהו?

<איה דביר:>
כן.

<היו"ר מאיר כהן:>
בבקשה, גברתי. תציגי את עצמך.

<איה דביר:>
איה דביר ממשרד המשפטים.

רק לחדד, לאור דבריה של עורכת הדין נטע ברנר נאור בסוף: כל רעיון של הרחבה של המועצה, צריך להביא בחשבון שיסרבל מאוד את הפעילות שלה. גם ככה היא מועצה גדולה שקשה לכנס. ומניסיון רוחבי שיש ברגולציה של מועצות מהסוג הזה, תמיד מנסים לכנס אותם למספר מועט. לכן, נכון יותר לעבוד עם מכסה קיימת של חברי מועצה.

<היו"ר מאיר כהן:>
אני מסכים איתך.

<איה דביר:>
גם מבחינת השלכות רוחב, שבוודאי - - -. קבוצות שונות תמיד רוצות להיות מיוצגות טוב יותר. מודל שמצרף יעורר את הבקשה לצרף שוב בעתיד, ואז לאו דווקא זה ייעצר - - - האחרון - - -

<קריאה:>
נו. ומה הבעיה עם זה?

<נטע ברנר נאור:>
- - - 

<איה דביר:>
מה שאנחנו רואים, שבאמת קורה כאן, עכשיו – אמרה בצדק היועצת המשפטית של הוועדה שבסוף כדאי לשאול את שאלת הייצוג בשים לב לסמכויות שיש למועצה, אבל השאלה כמה באמת יש משמעות לאינטרסים השונים שיש לכל קבוצה פה אל מול הסמכויות שמלכתחילה מוקנות למועצה.

<היו"ר מאיר כהן:>
תראו, אני הייתי רוצה להצביע על זה עכשיו, אבל בכל אופן יש משהו. אני רוצה שהיועצת המשפטית תשב עם נציגי השר.

<אברהם פורז:>
אדוני, זה כבר חבל.

<אהוד נוף:>
- - - 

<אברהם פורז:>
אפשר אחרי קריאה ראשונה.

<היו"ר מאיר כהן:>
גם זו אפשרות. תיכף.

<אברהם פורז:>
זה כבר נגרר חודשים על חודשים.

<היו"ר מאיר כהן:>
הייתה כבר ישיבה עם נציגי השר שלך?

<נטע ברנר נאור:>
ישיבה לא הייתה, יש הידברות. 
<נירה לאמעי רכלבסקי:>
יש הידברות בעיקר סביב זה שהם גם בתוכם לא מגובשים לגמרי. אני מודה שמשהו כאן היום בישיבה - - -

<נטע ברנר נאור:>
יש את יושב ראש המועצה?

<אהוד נוף:>
- - -

<אברהם פורז:>
אדוני היושב ראש, בישיבה - - -

<היו"ר מאיר כהן:>
- - - אני כבר החלטתי, אז אנא ממך, מר אברהם פורז. יש לי הערכה גדול אליך. כשנבחרתי לראשות העיר באתי למשרדך.

תראו, מה שנעשה הוא כזה: אנחנו נצביע עכשיו לקריאה ראשונה לקדם את זה, אבל כמצוות השר, אתם תלכו לשבת איתו להכנה לקריאות שנייה ושלישית. אני בהחלט לא שלם עם זה, אבל זאת דעתי האישית. אני לא שלם עם ההצטרפות, כי באמת לא שוכנעתי כאן שמחר בבוקר לא יבוא עוד גוף אחר וירצה להצטרף. יש כאן איזה ניגודי אינטרסים שלא ברורים לי, אבל היות והממשלה העבירה את הצעת החוק והיא אומרת, יושבת ראש הוועדה, ועדת השרים, שאני תומכת בחוק כלשונו, אבל אני מבקשת להתייחס לצעירים, מבקשת להתייחס לעוד הרבה דברים. אני מקבל את דעתה. יש לנו עוד מספיק זמן בכדי לשבת, אדוני, ולראות, ויכול מאוד להיות. אני אמליץ. אני גם חבר בוועדה.

<נירה לאמעי רכלבסקי:>
צריך להכניס את זה גם לדברי ההסבר של הקריאה הראשונה. סוגיות שעלו כאן וזה שצריך ללבן אותן לקראת שנייה ושלישית. 
<היו"ר מאיר כהן:>
בדיוק. נכניס את זה לדברי ההסבר של הקריאה הראשונה. אני מבקש שזה יופיע בדברי ההסבר לקריאה הראשונה, שבאמת צריך ללבן אותן לקראת שנייה ושלישית.

אילו זה היה תלוי בי – אני אגיד דעתי כחבר ועדה – אני בהחלט הייתי נשאר במסגרת הזאת. אני חושב שלפתוח מסגרות, יש לי חשש גדול מאוד. אני איש ציבור, אני יודע מה קורה בזימון של גופים כאלה ענקיים בתיאומים. ככל שהגוף הוא קטן ויעיל – טוב יותר.

לפני שאני מביא להצבעה, אני אבקש שההערות יירשמו בדברי ההסבר לקריאה הראשונה, שאנחנו מבקשים.

<נירה לאמעי רכלבסקי:>
כן, בהחלט.

<היו"ר מאיר כהן:>
מר אהוד נוף ועורכת הדין עינת פישר, תבואו ללשכת השר, תשבו עם השר, תלבנו את העניין ותצאו עם משהו, עם משהו ברור. אבל בכדי שבאמת לא נתקע, אנחנו נביא את זה להצבעה בקריאה ראשונה.

בבקשה, גברתי.

<נירה לאמעי רכלבסקי:>
אני רוצה רק לחדד שוב את הסוגיות שנעלה כאן. זה העניין של סמכויות המועצה אל מול הייצוג החד שמתבקש להיכנס כאן. השקילה של קבוצות נוספות שיידרשו אולי להיכנס. ההבחנה בין סטודנטים לצעירים. כי החוק הזה בהחלט מדבר על התחום הזה שבין לימודים לרישוי. החוק הזה, יש לו סמכויות נרחבות - - -. לכן, אם להנדסאי הוסיפו סטודנטים, אני לא רואה למה כאן. גם זה יצטרך להיות נידון. והעניין של השקילות, כן? בין הנציגים החוץ ממשלתיים לממשלתיים.

<היו"ר מאיר כהן:>
בסדר. בבקשה, תקריאי את לשון החוק ואנחנו נצביע.

<נירה לאמעי רכלבסקי:>

(1) בפסקה (4), במקום "תשעה" יבוא "שמונה";



(2) אחרי פסקה (4) יבוא:




(5) מהנדס או אדריכל שימנה השר על פי המלצת ארגון המהנדסים 




והאדריכלים העצמאיים בישראל, ובלבד שאם לדעת השר חדל הארגון 



לייצג את המספר הגדול ביותר של מהנדסים ואדריכלים עצמאיים 




הרשומים בפנקס המהנדסים והאדריכלים – על פי המלצת ארגון המייצג 



בעיקר מהנדסים ואדריכלים עצמאיים שלדעת השר נמנה עם חבריו 



המספר הגדול ביותר של מהנדסים ואדריכלים הרשומים בפנקס 




האמור".      

<היו"ר מאיר כהן:>
תודה רבה, גברתי.

אני מביא את זה להצבעה בקריאה ראשונה. מי בעד? מי נגד?

הצבעה
בעד – פה אחד
נגד – אין
נמנעים – אין
הצעת חוק המהנדסים והאדריכלים (תיקון - שינוי הרכב מועצת ההנדסה והאדריכלות), התשע"ז-2017, נתקבלה בקריאה ראשונה.

<היו"ר מאיר כהן:>
חברים, תודה רבה. הישיבה נעולה.

<אברהם פורז:>
תגיד לפרוטוקול שזה אושר.

<היו"ר מאיר כהן:>
אושר, אושר, אושר. ההצעה אושרה, בוודאי. 

<הישיבה ננעלה בשעה 10:47.>

